kombinácia liekov
Užívam Letrozol 2,5mg, 1x denne, Caltrate1x denne, zinok+selén 1x denne, Lahosa 2x denne, magnosolv 1x denne. Ako ich skombinovať? Čím zapíjať? Pred/po jedle? Aké prestávky medzi dávkami? Magnosolv je šumový granulát-môžem s ním zapíjať niečo z tých liekov?
Dobrý deň,
ďakujeme za Vašu otázku.
Prípravky s obsahom horčíka (magnézia) - liek Magnosolv a prípravky s obsahom vápnika (kalcia) - Caltrate si vzájomne znižujú mieru vstrebávania z GIT pri ich súčasnom podaní. Uvedené prípravky je potrebné podávať s dostatročným odstupom (aspoň 2 hodiny). Taký istý odstup je potrebné dodržať (od liekov Magnosolv aj Caltrate) pri súčasnom užívaní zinku so selénom.
Účinok liekov Letrozol a Lagosa vyššie uvedené prípravky neovplyvňujú, takže ich je možné užiť s jedným z vyššie uvedených prípravkov.
Lieky Lagosa a Letrozol sa môžu užívať s jedlom alebo bez jedla a zapiť vodou. Užívanie lieku Magnosolv je možné užiť v čase spolu s Lagosou a Letrozolom, napriek tomu je uvedené lieky vhodné zapíjať čistou vodou a Magnosolv podať nezávisle od týchto liekov. Obsah jedného vrecka rozpustite v pohári vody a vypite v čase medzi jedlami. Užitie pred jedlom zvyšuje rýchlosť vstrebávania. Caltrate sa má prehltnúť a zapiť veľkým množstvom vody a zajesť jedlom. Užívanie zinku so selénom je uvádzané bez udania vzťahu s jedlom, tabletu je potrebné zapiť dostatočným množstvom vody.
Prajem pevné zdravie.
S pozdravom
PharmDr. Veronika Kiabová